

**LATVIJAS REPUBLIKA**

**KANDAVAS NOVADA DOME**

Dārza iela 6, Kandava, Kandavas novads, LV – 3120, Reģ. Nr.90000050886,

Tālrunis 631 82028, fakss 631 82027, e-pasts: dome@kandava.lv

**DOMES ĀRKĀRTAS SĒDES PROTOKOLS**

Kandavā

2018.gada 21.jūnijā Nr.9

**Sēde sasaukta**   plkst. 16.30

### Sēdi atklāj    plkst. 16.30

**Sēdi vada**  I.Priede, domes priekšsēdētāja

**Sēdi protokolē** A.Dundure, kancelejas vadītāja

**Sēdē piedalās** E.Bariss, R.Bērziņš, G.Cīrule, S.Ezeriņa,

**11 deputāti** R.Fabjančiks, G.Indriksons, A.Ķieģelis,

I.Priede, D.Puga, D.Rozenfelds, K.Ševčuks

**Sēdē nepiedalās** G.Birkenšteins ( attaisnotu iemeslu dēļ)

**4 deputāti** I.Freiberga ( attaisnotu iemeslu dēļ)

I.Lasis ( attaisnotu iemeslu dēļ)

S.Zvirgzdiņa ( attaisnotu iemeslu dēļ)

**Sēdē piedalās pašvaldības administrācijas darbinieki, pieaicinātās personas:** E.Dude, domes izpilddirektors, L.Šupstika, ( Sabiedrisko attiecību speciāliste, I.Ķevica, vecākā lietvede, I.Pāža, uzņēmējdarbības konsultante, L.Trēde, laikraksta “Neatkarīgās Tukuma Ziņas” žurnāliste

*Pamatojoties uz likuma “ Par pašvaldībām” 28.pantu, Kandavas novada domes ārkārtas sēde 2018.gada 21.jūnijā plkst.17.00 sasaukta pēc domes priekšsēdētājas I.Priedes iniciatīvas un Vides aizsardzības un komunālo jautājumu komitejas sēdē 21.06.2018. pieņemtā lēmuma.*

*Sēdes vadītāja I.Priede paziņo, ka domes ārkārtas sēdes darba kārtībā iekļauts 1* *jautājums. Pamatojoties uz likuma “Par pašvaldībām” 31.pantu,*

**Dome, atklāti balsojot**: **PAR** **–  11**  ( E.Bariss, R.Bērziņš, G.Cīrule, S.Ezeriņa, R.Fabjančiks, G.Indriksons, A.Ķieģelis, I.Priede, D.Puga, D.Rozenfelds, K.Ševčuks)

**PRET** **– 0** ,

**ATTURAS- 0** ,

**NOLEMJ:**

Apstiprināt domes ārkārtas sēdes darba kārtību ar **1** jautājumu.

**DARBA KĀRTĪBA**

1. Par ārkārtējas situācijas izsludināšanu Kandavas novadā ilgstoša sausuma dēļ

**1.§**

**Par ārkārtējas situācijas izsludināšanu Kandavas novadā ilgstoša sausuma dēļ**

*Ziņo: I.Priede, I.Pāža*

*Viedokli izsaka: E.Bariss, R.Fabjančiks, D.Rozenfelds*

Kandavas novada domē ir arī saņemts lauksaimnieku iesniegums, kurā tiek aicināts pašvaldībai sasaukt domes ārkārtas sēdi un pieņemt lēmumu par ārkārtējas situācijas izsludināšanu ilgstoša sausuma dēļ. Iesniegumu parakstījis 131 zemnieku vai piemāju saimniecības īpašnieks.

Savukārt Kandavas novada domes Uzņēmējdarbības konsultante I.Pāža laika periodā no 2018.gada 15.jūnijam līdz 2018.gada 21.jūnijam apkopojusi informāciju par situāciju lauksaimniecībā Kandavas novada administratīvajā teritorijā saistībā ar ilgstošu sausumu, jo lietus nav lijis, sākot ar maija sākumu.

Sakarā ar to, ka Kandavas novadā ir iestājies ilgstošs sausuma periods un nokrišņi nav bijuši gandrīz divus mēnešus, lauksaimnieki ir nonākuši grūtā situācijā. Sausuma un karstuma dēļ ir cietuši pilnīgi visi lauksaimniecības augi, lopkopji nespēj savākt pietiekoši daudz barības ziemas periodam, iegūstot vien trešo daļu no paredzētā daudzuma. Ganības ir izdegušas un neataug, lopi tiek piebaroti ar iepriekšējā gada barības rezervēm.

Zemnieki ir informējuši Kandavas novada domi, ka sausā laika dēļ var ciest 80% ražas, tas nozīmē, ka lauksaimniekiem būs problēmas nokārtot kredītsaistības un viņi cietīs zaudējumus, kā arī nespēs nokārtot savas saistības ar Lauku Atbalsta dienestu (LAD).

Kandavas novada pašvaldība, pamatojoties uz lauksaimnieku lūgumu, lūdz Latvijas Republikas Ministru kabinetu izsludināt ārkārtēju situāciju lauksaimniecībā Kandavas novada administratīvajā teritorijā un realizēt atbalsta pasākumus situācijas pārvarēšanai.

Likuma “Par ārkārtējo situāciju un izņēmuma stāvokli” 5.panta pirmā daļā noteikts, ka ārkārtējo situāciju izsludina LR Ministru kabinets uz noteiktu laiku, bet ne ilgāku par trim mēnešiem. Savukārt minētā likuma 6.panta pirmās daļas 3.punktā noteikts, ka ārkārtējas situācijas izsludināšanu var pieprasīt pašvaldības dome.

Pamatojoties uz likumu par ārkārtējo situāciju un izņēmuma stāvokli 6.panta pirmās daļas 3.punktu un steidzamību risināt jautājumu par palīdzību ārkārtējas situācijas novēršanā,

**Dome, atklāti balsojot**: **PAR** **–  11**  ( E.Bariss, R.Bērziņš, G.Cīrule, S.Ezeriņa, R.Fabjančiks, G.Indriksons, A.Ķieģelis, I.Priede, D.Puga, D.Rozenfelds, K.Ševčuks)

**PRET** **– 0** ,

**ATTURAS- 0** ,

**NOLEMJ:**

Lūgt Latvijas Republikas Ministru kabinetu izsludināt ārkārtēju situāciju Kandavas novada administratīvajā teritorijā saistībā ar ilgstošu sausuma perioda radīto situāciju lauksaimniecībā, Kandavas novadā, kā rezultātā tiktu realizēti atbalsta pasākumi ārkārtējas situācijas pārvarēšanai.

( iesniegums pielikumā)

Sēde slēgta plkst.16.45

Sēdi vadīja (personiskais paraksts) I.Priede

Protokolēja (personiskais paraksts) A.Dundure